Iэшъхьэмэфэ Даутэ итеорие ыкIи ипрактикэ IофшIагъэхэм адыгэ орфографиер шIукIаеу зыпкъ рагъэуцуагъ. Урыс графикэм техыгъэ алфавитымрэ орфографиемрэ тхыбзэм ихэхъоныгъэкIэ лъэхъаныкIэ къызэIуахыгъ. АлфавитыкIэр орфографие шэпхъэ зыкIыр гъэпсыгъэнымкIэ амалышIоу хъугъэ, ащ общественнэ-политикэ, научнэ-методикэ ыкIи техникэ терминхэм ятхыкIэ хабзэ ахилъхьагъ.